Diari Oficial de la Generalitat Valenciana


Sumari del DOGV 5733, del 02-04-2008 (2008/2914)

RESOLUCIÓ de 29 de febrer de 2008, de la Universitat Politècnica de València, per la qual s'integra determinats funcionaris del cos de catedràtics d'escola universitària en el cos de professors titulars d'universitat.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5733

Data del DOGV
:   02-04-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/2914


Data del document
:   29-02-2008

Organisme emissor
:   Universitat Politècnica de València

Tipus de document
:   Resolució

Descriptors 

:   * funcionari
    * universitat
    * concurs administratiu

RESOLUCIÓ de 29 de febrer de 2008, de la Universitat Politècnica de València, per la qual s'integra determinats funcionaris del cos de catedràtics d'escola universitària en el cos de professors titulars d'universitat. [2008/2914]  
La Llei Orgànica 4/2007, de 12 d'abril (BOE 13.04.2007), per la qual es modifica la Llei orgànica 6/2001, de 21 de desembre, d'Universitats, en la disposició addicional primera diu el següent:  
«A partir de l'entrada en vigor d'aquesta llei, amb una sol·licitud prèvia dirigida al rector de la universitat, els funcionaris i les funcionàries doctors del cos de catedràtics d'escola universitària podran integrar-se en el cos de professors titulars d'universitat en les mateixes places que ocupen, mantenint tots els seus drets, i computant-se com a data d'ingrés en el cos de professors titulars d'universitat la que tingueren en el cos d'origen. Els qui no sol·liciten aquesta integració romandran en la situació actual i conservaran la plena capacitat docent i investigadora».  
Per tant, amb la petició prèvia per part de les persones interessades i una vegada confirmat el compliment del requisit de titulació, d'acord amb el que estableix l'esmentada disposició addicional primera i fent ús de les atribucions conferides al meu càrrec per la Llei orgànica d'universitats i el Decret 253/2003, de 19 de desembre, del Consell de la Generalitat Valenciana, pel qual s'aproven els Estatuts de la Universitat Politècnica de València, resolc el següent:  
Integrar en el cos de professors titulars d'universitat, i en les seues pròpies places, els funcionaris del cos de catedràtics d'escola universitària pertanyents a aquesta Universitat que s'indiquen a continuació, tot això amb efectes des de la data que s'indica:  
  
Contra la present resolució, que esgota la via administrativa, de conformitat amb el que estableix l'article 6.4 de la Llei 6/2001, de 21 de desembre, d'Universitats, es pot interposar recurs contenciós administratiu, en el termini de dos mesos comptadors a partir de l'endemà de la publicació d'aquesta resolució en el Boletín Oficial del Estado, davant el Jutjat Contenciós Administratiu de València, segons el que disposen els articles 8.2 i 8.3 de la Llei 29/1998, de 13 de juliol, Reguladora de la Jurisdicció Contenciosa Administrativa (Boletín Oficial del Estado número 167, del 14).  
No obstant això, les persones interessades poden optar per interposar contra aquesta resolució un recurs de reposició, en el termini d'un mes, davant d'aquest òrgan, i en aquest cas no es pot interposar el recurs contenciós administratiu esmentat abans mentre no hi haja una resolució expressa o presumpta del recurs de reposició, d'acord amb el que disposen els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener (Boletín Oficial del Estado número 12, del 14).  
València, 29 de febrer de 2008.- El rector: Juan Juliá Igual.